b'\n_START_ARTICLE_\nErkki Raide\n_START_PARAGRAPH_\nErkki Edvard Raide ent. Raivander (15. toukokuuta 1892 - 6. syyskuuta 1918) oli Viljakkalan punakaartin ylip\xc3\xa4\xc3\xa4llikk\xc3\xb6. Ammatiltaan h\xc3\xa4n oli maalari ja pienviljelij\xc3\xa4, joka toimi my\xc3\xb6s kunnan kirjastonhoitajana._NEWLINE_Suomen sis\xc3\xa4llissodan aikana Raiteesta tuli Viljakkalan punakaartin ylip\xc3\xa4\xc3\xa4llikk\xc3\xb6. H\xc3\xa4n teloitti ainakin yhden valkoisen vangin, luultuaan vaimonsa tulleen surmatuksi Kansan Lehden esitt\xc3\xa4mien tietojen perusteella. H\xc3\xa4n pakeni Tampereelle miestens\xc3\xa4 mukana, otti osaa Pispalan taisteluihin, joissa haavoittui. Sodan j\xc3\xa4lkeen h\xc3\xa4net tuomittiin valkoisen vangin murhasta kuolemaan ja teloitettiin Suomenlinnan vankileirill\xc3\xa4.'